John F. Kennedy
John Fitzgerald "Jack" Kennedy (29 de maio 1917 – 22 de novembre 1963) esseva un politico statounitese e deveniva le 35te presidente del Statos Unite de America (20 de januario 1961 – 22 de novembre 1963), le prime e usque alora le sol qui esseva catholic. Ille es sovente cognoscite sub su initiales JFK.

Vita 

John F. Kennedy nasceva in Brookline, Massachusetts, le 29 de maio 1917, de familia notabile de mercatores. Su parentes esseva Joseph Patrick Kennedy e Rose Fitzgerald. Le 26 de junio 1963, in Berlin, in Germania, ante le Muro de Berlin ille pronunciava le parolas famose pro supportar le lucta del west-berlineses durante le conflicto con le Union Sovietic: "Io es un berlinese". Ille esseva membro de Partito Democratic e esseva eligite al Camera del Representantes 1947-1953 e al Senato in 1953-1960.

John F. Kennedy esseva occidite in Dallas, Texas, le 22 de novembre 1963 per Lee Harvey Oswald, sed alicunes pensa que Oswald non esseva le sol assassino sed parte de un magne conspiration (vide per exemplo le film "JFK").

Su fratres esseva Robert Kennedy e Edward Kennedy. Ille sposave le 12 de septembre 1953 Jacqueline Bouvier.

Ligamines externe 
 Biographia al sito del Domo Blanc

Presidentes del Statos Unite